open-index/open-wikipedia-markdown huggingface dataset:
May Grethe Lerum

**May Grethe Lerum** (født 1965) er en norsk forfatter og journalist som er mest kjent for bokserien *Livets døtre.*  

Hun skrev 35 bind av bokserien *Livets døtre* som ble utgitt fra 1993 til 1997. Hun solgte 2,5 millioner eksemplarer av bokserien, som også er oversatt til tysk, polsk, svensk, islandsk. I 2000 lanserte hun en ny bokserie kalt *Solgudens krukke*. Den bestod av ti bøker og ble avsluttet i 2001. Hun har også gjort seg bemerket med *trilogien SOLSTORM* samt dokumentarbiografien *Synsk* og samtidsromanen *Ingerid F.* I tillegg har hun publisert dikt i antologier, og bidratt i novelle- og essaysamlinger.  

Hun har vært lørdagsspaltist i *[[Klassekampen]]*, *[[Nationen]]*, *[[Morgenbladet]]*, *[[Hallingdølen]] og [[Fredriksstad Blad]]*. Hun har arbeidet som journalist i *[[Hallingdølen]]*, *[[VG]]* og i ''NRK'', og hatt stillingen som prosjektredaktør i Aller forlag.  

I 2001 ble hun portrettert i Alex Rosens tv-program *[[Dagen, den er din!]]* 

Lerum er født i Sogndal, men har i voksen alder bodd i Ål og i Fredrikstad. 

## Bibliografi

* 2018: Marias bok (Roman, Lind & Co)
* 2018: Brutte lenker (Roman, Lind & Co)
* 2018: Soningstid (Roman, Lind & Co)
* 2018: Veier over hav (Roman, Lind & Co)
* 2015: Stor spørrebok *Ny heilnorsk kvizzleik.* (Vega forlag)
* 2013: Morgengry (Ungdomsbok, Aschehoug)
* 2012: Nymånenatt (Ungdomsbok, Aschehoug)
* 2012: Himmelslør (Barnebok, Aschehoug)
* 2011- 2013: *Solstorm.* Trilogi, ungdomsbøker. Aschehoug forlag. Enkelttitler *Himmelslør, Nymånenatt og Morgengry.* Utgitt på nytt i pocketformat av Aller forlag 2015. 
* 2002-03: *Emilies tid.*  Serie, 11 bøker, bestillingsverk fra Cappelen. Skrevet sammen med Anne B. Ragde og Trude B. Larssen under fellespseudonymet Helene Holst-Hammerfeldt)
* 1999-01: *Solgudens krukke.*  Serie, 10 bøker. Første bok: *Slavinnens arv*
* 1998: *Ingerid F.*  Roman, Samlaget. Nynorsk.
* 1993-98: *Livets Døtre.* Serie, 35 bøker, Bladkompaniet/Schibsted. Første bok: *Bøddelens kvinne*
* 1993: *Norsk jul : 7 fortellinger* (novelleantologi sammen med Margit Sandemo, Bente Pedersen, Dag Ove Johansen, Liv Margareth Alver, Ingar Knudtsen og Willy Ustad)
* 1988: *Synsk: Historien om Ivar Flatmo fra Hallingdal* (m/ Gunnar Grimstveit)

## Referanser


## Eksterne lenker
*
Viketunnelen

**Viketunnelen** er en veitunnel i Nesset kommune i Møre og Romsdal. Tunnelen er en del av fylkesvei 191 og går mellom Fløta og Vike på østsiden av Eikesdalsvatnet, og er  meter lang. Opprinnelig var tunnelen  meter lang og åpnet 12. mai 1997. Den ble forlenget ved Fløta etter at et jord- og steinras ødela veien der i august 2003. Den forlengede tunnelen ble offisielt åpnet 26. mai 2005.

Etter forlengelsen i 2005 og fram til regionsreformen av riksveinettet i 2010 var Viketunnelen den nest lengste tunnelen på en fylkesvei i Norge.

## Se også
* Sandoddtunnelen
* Veitunneler i Norge

## Eksterne lenker
* Våre veger: Tryggere veg til Eikesdal (16. mai 2005)
* Aura Avis: Endelig er veien sikker (29. mai 2005)
* Romsdals Budstikke: Knut Anders Fostervold tråkker til i tunnelen (11. oktober 2006)
* The World's Longest Tunnel Page
Frafjordtunnelen

**Frafjordtunnelen** er en tunnel på fylkesvei 281 i Gjesdal kommune i Rogaland. Tunnelen går mellom Gilja og Frafjord, og avløste den gamle veien over Giljafjellet. Den er  meter lang, og ble åpnet 10. juni 1999.

I likhet med mange andre tunneler i Norge er Frafjordtunnelen noe plaget med kondens. Kondensen kan føre til farlige situasjoner fordi bilrutene plutselig dugger når en kjører inn i tunnelen.

## Se også
*Skredlitunnelen
*Veitunneler i Norge

## Referanser


## Eksterne lenker
* The World's Longest Tunnel Page
Kansas City

**Kansas City** kan vise til:

*Byer i USA:
**Kansas City (Missouri)
**Kansas City (Kansas)
**North Kansas City (Missouri)
*Annet:
**Kansas City (sang)
Nora Industrier

**Nora Industrier A/S** var et norsk konsern. Selskapet ble grunnlagt i Oslo i 1978 ved at Nora Fabrikker (landets største mineralvannbedrift) fusjonerte med landet største bryggerier, Frydenlund, Schou og Ringnes. I løpet av det neste tiåret vokste firmaet til Norges største næringsmiddelkonsern, hvor eide selskaper som inngikk bl.a. omfattet Idun-Giærfabrikken, Bjølsen Valsemølle og Nidar, og kontrollerte også aksjemajoriteten i tekstilselskapet Helly Hansen. Nora Industrier ble i 1991 fusjonert med Orkla.

Forløperen Nora Fabrikker ble etablert som et ølbryggeri i Christiania i 1877 under navnet St. Halvard Bryggeri, og holdt til i Pilestredet («Norabakken»). Fra 1882 drev firmaet også mineralvannproduksjon. Nora Fabrikker flyttet i 1918 til Maridalsveien (Oslo) og hadde fra det tidspunktet mineralvann som hovedprodukt, og overtok etterhvert andre firmaer, bl.a. Farris. I 1953 begynte Nora Fabrikker også å produsere fødevarer, bl.a. Nora syltetøy, etter overtakelsen av Oplandske Konservesfabrikk i Brumunddal (frukt og grønnsaker).

## Administrerende direktører for Nora Fabrikker og Nora Industrier
*Bernhard Paus (1946–1970)
*Leif Frode Onarheim (1980–1991)
Hilmar Stigum

**Hilmar Eliseius Stigum** (1897&ndash;1976) var en norsk etnolog. 

Han var konservator ved Norsk Folkemuseum fra 1928 til 1967, professor II ved Historisk-filosofisk fakultet ved Universitetet i Oslo fra 1961, der han underviste i faget folkelivsgransking eller etnologi, i nært samarbeid med professor Knut Kolsrud.

## Liv og virke

Stigum var født på Meløy i Nordland, og oppvokst ved Steinkjer. Hans far var skredder, og han hadde derfor førstehånds kunnskap om håndverksforholdene i det førindustrielle bygdesamfunnet. Han fikk opplæring som skredder av sin far og han var i fotograflære før han gikk på Sund folkehøgskole. 24 år gammel tok han examen artium på latinlinjen på Grimelands skole i hovedstaden. I 1928 tok han magistergrad i historie ved Universitetet i Oslo. Samme år ble han knyttet til Norsk Folkemuseum som amanuensis, ni år senere rykket han opp til konservator. Hilmar Stigum valgte å kalle seg *etnolog*, og var den første i Norge som brukte denne fagbetegnelsen. 

Håndverk og bondekultur ble de to emnene som Stigum konsentrerte sine undersøkelser og sin formidling omkring. Stigums forfatterskap innen disse emnene er i dag en uunnværlig referanseramme. Han hadde på folkemuseet ansvar for Norsk landbruksmuseum og Norsk etnologisk gransking, og fra 1946 fikk han ansvar for oppbyggingen av friluftsmuseet. 

Hilmar Stigum har skrevet en rekke artikler og bøker innen håndverk, byggeskikk og jordbruk. Et par viktige teoretiske artikler har han også forfattet.

Stigums bidrag til bokverket *[[Norsk kulturhistorie]]* (1938–1939) og nyutgivelsen av *[[Vår gamle bondekultur]]* (1951–1952) er hovedverk innen faglitteraturen om dette tema. Folkloristen Kristofer Visted hadde alene forfattet og utgitt første utgave av *Vår gamle bondekultur*. Hilmar Stigum utvidet og omarbeidet dette bokverket som både ble populært og kom på pensumlisten i faget folkelivsgransking. Stigums bidrag til *[[Det norske håndverks historie]]* (1936) er også et hovedverk. 

## Referanser


## Kilder
* Reidar Kjellberg: *Hilmar Stigum*. Minnetale i Det norske videnskaps-akademi. Det norske videnskaps-akademis årbok 1977.

## Litteratur
* 

## Eksterne lenker
* Hilmar Stigums arkiv på Norsk Folkemuseum
Boccaccio Boccaccino

**Boccaccio Boccaccino** (født omkring 1466 i Ferrara i Kirkestaten, død omkring 1525) var en italiensk maler.

## Liv og verk
Boccaccino innførte Quattrocento i Cremona, der han virket både i begynnelsen og slutten av sin karriere. I Cremona malte han fresker i augustinerklosterets refektorium i 1497, og mellom 1506 og 1518 malte han ni fresker med bilder fra jomfru Marias liv i katedralen i Cremona. Disse siste ble hans mest kjente verker. I årene mellom 1497 og 1506 arbeidet han i Roma, der han gjennom sin kritikk av Michelangelo vakte så opprørte følelser, at han selv og hans verk «Marias kroning» ble hånet.

Han oppholdt seg også i Venezia der han trolig malte «Den hellige familien i stort landskap». Han malte også flere madonnabilder.

Hans sønn og elev Camillo Boccaccino var også maler og virket i Cremona.

## Referanser


## Litteratur
*Alfredo Puerari: *Boccaccino, Milano*, Ceschina, 1957
*Marco Tanzi: *Boccaccio Boccaccino*, Soncino 1991
Abilene

**Abilene** kan vise til flere steder:

*Abilene, et distrikt i Syria på nytestamentlig tid
*Abilene (Alberta)
*Abilene (Georgia)
*Abilene (Kansas)
*Abilene (Texas)
*Abilene (Virginia)
Lismarka

**Lismarka** er bygd og et tettsted helt nord i Ringsaker kommune. Nabobygdene er Brøttum, Åsmarka og Mesnali.

Bygda har en egen skole, Lismarka skole. Nærmeste handelssentrum er Lillehammer.

## Eksterne lenker
* 
* 
*
Boeing KC-97

**Boeing KC-97 Strato** var et amerikansk strategisk tankfly. I mange år dannet dette ryggraden i USAs flåte av tankfly, fram til det ble erstattet av KC-135.

## Historie og utvikling

KC-97 Strato en Boeing Modell 367 lufttanker-variant av C-97 Stratofreighter og flyet var omfattende modifisert med all nødvendig tanker, rørledninger og bommen. Det store, øvre flydekket hadde plass til store fraktcontainere og ga tilgang til dette gjennom en veldig stor dør i siden på flyskroget eller. Alternativet var å ha store drivstofftanker på ned nedre flydekket. Begge dekkene var oppvarmet og de var også trykkabiner slik at de kunne brukes uten problemer i stor høyde.

KC-97 var i drift ved den amerikanske Strategic Air Command i perioden fra 1951 til 1964, og den amerikanske Air National Guard brukte dem fra 1957 til 1978.

Det amerikanske luftforsvaret brukte KC-97 fra 1950 fram til de ble faset ut til fordel for KC-135 ved begynnelsen av 1956. Flyene ble da overført til luftforsvarets reservestyrke og til Air National Guard før det ble tatt fullstendig ut av tjeneste i 1978. Totalt ble 816 KC-97 innkjøpt fra Boeing, mens kun 74 fly ble kjøpt inn av fraktevarianten, C-97. KC-97 hadde fire bensindrevne propellmotorer, men noen av dem (KC-97L) fikk i 1964 også to jetmotorer i tillegg for å øke den maksimale operative høyde og hastighet, noe som gjorde tankflyene mer kompatible med datidens jetfly. På grunn av dette hadde flyet separate drivstoffsystemer for de to forskjellige typene drivstoff.

Disse tankflyene var vitale som støtte for de verdensomspennende oppdragene utført av B-47 bombeflyene.

## Hovedvarianter

* **KC-97A** Betegnelse på tre C-97A Stratofreighter ombygd til tankfly. 

* **KC-97E** Den første produksjonsserien av tankfly. Utstyrt med Pratt & Whitney R-4360-35C motorer. I alt 60 fly ble produsert. Disse beholdt bakdørene og kunne i teorien brukes som transportfly.

* **KC-97F** Som KC-97E, men med oppdaterte instrumenter og Pratt & Whitney R-4360-59B motorer. 159 fly KC-97F ble produsert.

* **KC-97G** Den største produksjonsserien med i alt 592 fly produsert. Disse tilsvarte KC-97F, men kunne transportere 96 soldater eller 69 bårer uten å fjerne drivstofftankene.

* **KC-97L** For det meste KC-97G, men også andre versjoner, utstyrt med et par General Electric J47-GE-25A turbojetmotorer.

## Referanser
Talladega Nights

***Talladega Nights*** er en amerikansk filmkomedie om NASCAR-racing. Filmen er regissert av Adam McKay, som også skrev manus til filmen sammen med skuespiller og tidligere stabsmedlem i *[[Saturday Night Live]]* Will Ferrell. Filmen hadde verdenspremiere den 4. august 2006. Blant skuespillerne i filmen er John C. Reilly, Amy Adams, Sacha Baron Cohen og Leslie Bibb. Flere av besetningsmedlemmene fra *Saturday Night Live* gjør også opptredener.

Filmen ble først og fremst spilt inn i Nord-Carolina, men noe av innspillingen foregikk også på Talladega Superspeedway i Alabama.

## Handling
*Talladega Nights* handler om NASCAR-sjåføren Ricky Bobby (Ferrell), som har innstillingen «vinn, koste hva det koste vil», en innstilling som har gjort ham til nasjonal helt. Bobby og barndomsvennen Cal Naughton jr (Reilly) er en fryktløs duo med tilnavnene «Shake» og «Bake», og de greier stadig å fullføre løpene på første- og andreplass (med Naughton bestandig på andre). Da den franske Formel 1-sjåføren Jean Girard (Baron Cohen) utfordrer de to vennene, blir det imidlertid vanskeligere å holde på den vante førsteplassen.

## Rolleliste
* Will Ferrell som Ricky Bobby. En NASCAR-sjåfør.
* John C. Reilly som Cal Naughton Jr. Rickys beste venn og lag-kamerat. 
* Sacha Baron Cohen som Jean Girard. En åpen homofil fransk Formel One-sjåfør og Rickys erke-rival. 
* Michael Clarke Duncan som Lucius Washington. Rickys sjef og nære venn.
* Leslie Bibb som Carley Bobby. Rickys kone, som senere giftet seg med Naughton.
* Gary Cole som Reese Bobby, Rickys far.
* Jane Lynch som Lucy Bobby, Rickys mor.
* Amy Adams som Susan. Rickys assistent.
* Andy Richter som Gregory, Girards åpne homofile partner.
* Adam McKay (også filmens regissør) som Terry Cheveaux. En sjåfør som Ricky erstatter i begynnelsen av filmen.
* David Koechner, Ian Roberts og Jack McBrayer som henholdsvis Hershell, Kyle og Glenn. Rickys tre team-medlemmer.
* Pat Hingle som Larry Dennit Sr. Opprinnelig eier av Rickys team, Dennit Racing. Etter å ha trukket seg, overtar sønnen, Larry Dennit Jr. laget. 
* Greg Germann som Larry Dennit Jr. Den nye eieren av Dennit Racing.
* Molly Shannon som fru Dennit. Dennit Jr. sin kone.
* Ted Manson som Chip. Rickys svigerfar.
* Rob Riggle som Jack Telmont. Sportskommentator under NASCAR-konkurranser.
* Dale Earnhardt Jr. som en av Rickys fans. 
* Elvis Costello og Mos Def. Gjester på festen til Girard.

## Eksterne lenker
*  fra Sony Pictures
* 
* Sony Pictures' RickyBobby.com-side
* *[https://web.archive.org/web/20060620003615/http://dmoz.org/Arts/Movies/Titles/T/Talladega_Nights_-_The_Ballad_of_Ricky_Bobby/ Talladega Nights: The Ballad of Ricky Bobby]* på  DMOZ
* Om ''Talladega Nights'' på Filmweb
Thomas Solvoll

**Thomas Solvoll** (født 1980) er en norsk tidligere fotballkeeper fra Krokstadelva i Nedre Eiker kommune, som sist spilte for Modum.

Han har tidligere spilt for Hønefoss, Strømsgodset, Mjøndalen og  Birkebeineren

Thomas Solvoll er også innehaver av en av Norges største samlinger av PEZ-maskiner. 

## Referanser


## Eksterne lenker
* 
* Spillerpresentasjon på Hønefoss BKs hjemmesider
Abilene (Kansas)

**Abilene** er en by i Kansas i USA. Den har 6543 innbyggere, og er administrasjonssentrum i Dickinson County.

Abilene ble grunnlagt i 1857 av Timothy og Eliza Hersey. Etter at byen ble et oppsamligssted for kveg vokste byen fort, og byen tiltrakk seg alle mulige slags suspekte typer. Abilene ble beryktet som «Vestens villeste by». Wild Bill Hickok var marshal i byen er periode.

Dwight D. Eisenhower vokste opp i Abilene, og er nå gravlagt der. Eisenhower Presidential Center og Dwight D. Eisenhower Presidential Library and Museum er lagt til Abilene.

## Referanser


## Eksterne lenker
*
Ismet Duracak

**Ismet Duracak** (født 6. april 1985) er en bosnisk fotballkeeper som sist spilte for Hønefoss Ballklubb fra 2005 til 2012. Deler av 2011-sesongen var han utlånt til Modum FK.

Han var keeper for Hønefoss Ballklubb siden 2005, og hadde sin debut 17. juli 2006. Han kom til Hønefoss fra 2.-divisjonsklubben Gunnilse i Göteborg. 2013 sesongen ble tilbrakt i Jevnaker, mens han siden 2014 har vært en del av Holmen IF sitt keeperteam i 2 og 3.divisjon.

## Referanser


## Eksterne lenker
* Profil hos Hønefoss Ballklubb
Frode Lafton

**Frode Lafton** (født 3. mars 1976 i Hønefoss på Ringerike) er en norsk tidligere fotballspiller. 

Han har spilt i forsvaret for Hønefoss Ballklubb siden 1994, da han kom fra Ådal IL. Lafton er lagkaptein, og den 19. mai 2012 spilte han sin kamp nummer 500 for Hønefoss.

Etter sesongslutt i 2012 ble Lafton tildelt MOT-prisen på NISOs «årets spiller»-kåring.

## Referanser


## Eksterne lenker
* 
* Spillerpresentasjon på Hønefoss BKs nettsider
Janne Räsänen

**Janne Räsänen** (født 12. mai 1978) er en finsk fotballspiller.

Han har spilt forsvar for Hønefoss Ballklubb siden 2005, og har tidligere spilt for Tampere United og Jokerit i Finland.

## Referanser


## Eksterne lenker
*
Benny Olsen

**Benny Ove Olsen** (født 18. februar 1976) er en norsk fotballspiller.

Benny startet karrieren sin i IL Holeværingen. Han har spilt midtbane for Hønefoss Ballklubb siden 1996, men har i denne perioden også spilt for IK Sirius og Enkøping.

Han er i dag spillende trener for Modum Fotballklubb som spiller i 3.divisjon.
## Referanser


## Eksterne lenker
*
Håvard Karlsen (født 1983)

**Håvard Losnegard Karlsen** (født 1983), er en norsk fotballspiller som er kaptein for Byåsen i 2. divisjon. Han spiller som midtstopper.

Karlsen har tidligere spilt for Hønefoss Ballklubb. Han kom dit fra Rosenborg i 2003.

## Referanser


## Eksterne lenker
*
Aivar Anniste

**Aivar Anniste** (født 1980) er en estisk fotballspiller. Han spiller i 2009 for Meistriliiga-klubben FC Flora Tallinn og har tidligere spilt i blant annet Hønefoss Ballklubb og Ullensaker/Kisa IL.

## Referanser


## Eksterne lenker
*
Frederik Garshol

**Frederik Garshol** (født 24. november 1976) norsk fotballspiller som avsluttet sin fotballkarriere i Bærum i 2007. Garshol debuterte for Ham-Kam i 1997 og spilte for klubben frem til 2004, kun avbrutt av et kort opphold i Molde FK i 2001. Fra juli 2004 spilte han for Hønefoss, men var utleid til Hødd i høstsesongen 2006. Fredrik er for øvrig sønn av den tidligere friidrettsutøveren Audun Garshol.

## Referanser


## Eksterne lenker
* 
* HamKam.no – Garshols spillerprofil hos Hamarkameratene
* Honefossbk.no – Garshols spillerprofil hos Hønefoss Ballklubb
Thomas Øverby

**Thomas Øverby** (født 28. april 1976 i Elverum) er en norsk tidligere fotballspiller som avsluttet karrieren med å spille for Nybergsund IL. 

Han spilte midtbane for Hønefoss Ballklubb fra 2002 til og med 2006, og har før dette spilt for Hernes, Elverum, HamKam og Skeid. 

I november 2006 skrev han toårskontrakt med gamleklubben HamKam som han selv sa han så på som sin moderklubb. Etter en sesong i HamKam, der han fikk kallenavnet «sniken» av spillerutvikler Vegard Skogheim på grunn av sine mål som innbytter, takket han ja til å spille for Nybergsund IL i Adeccoligaen.

## Referanser


## Eksterne lenker
* 
* NIFS.no – Øverbys spillerprofil hos Norsk & Internasjonal Fotballstatistikk
Vegard Voll

**Vegard Voll** (født 27. januar 1982) er en norsk tidligere fotballspiller.

Han kom til Ranheim fra  i 2008, etter å ha spilt der fra 2006 til høsten 2007. 1. desember gikk Voll tilbake til Ranheim etter to år i Levanger. Voll har tidligere spilt for Levanger og Sverre.

## Referanser


## Eksterne lenker
* 
* Spillerprofil på Levanger FKs hjemmesider
* Spillerstatistikk på altomfotball.no 
* Spillerstatistikk på NIFS.no
Tero Koskela

**Tero Koskela** (født 13. oktober 1976) er en finsk fotballspiller.

Han spiller midtbane for Hønefoss etter en overgang i 2005 fra Fredrikstad. Før det har han spilt for KPV, VPS, FC Jazz, FC Jokerit og Tampere United i Finland.

## Referanser


## Eksterne lenker
*
Christer Ellefsen

**Christer Ellefsen** (født 3. august 1978) er en norsk fotballspiller, og er sønn av den tidligere Mjøndalen-spilleren Kjell Ove Ellefsen.

Ellefsen har spilte forsvar og midtbane for Hønefoss Ballklubb fra 2000 og ut 2009-sesongen, da klubben ikke fornyet kontrakten med han. Han kom fra Vålerenga i 1999. Han startet karrieren i *Birkebeineren* (IBK), før han gikk over elva til Mjøndalen IF. Strømsgodset ville kjøpe den talentfulle stopperen høsten 2006, men Ellefsen skrev i stedet under på en ny avtale med Hønefoss BK.

Han har 17 landskamper på G16- og G17-nivå.

## Referanser


## Eksterne lenker
* Spillerpresentasjon på Hønefoss BKs hjemmesider
Christian Nygaard

**Christian Nygaard** (født 9. mars 1986) er en norsk fotballspiller. 

Han kom til Hønefoss Ballklubb i 2006, og har før dette spilt for Florø og Førde.

## Eksterne lenker
* Profil hos altomfotball.no
Boeing KC-135 Stratotanker

**Boeing KC-135 Stratotanker** er et amerikansk tankfly som ble produsert første gang i 1956. Flytypen er fortsatt i drift og forventet å være i aktiv tjeneste fram til 2040-tallet.

## Bakgrunn og utvikling

KC-135 har sin opprinnelse i passasjerflyprosjektet **367-80**, som ble utvilket av Boeing på begynnelsen av 50-tallet. 367-80 var en betegnelse valgt for å forvirre, flytypen hadde ingenting å gjøre med den opprinnelige 367, og passasjerflyet ble senere kjent som Boeing 707. Strategic Air Command (SAC) var samtidig ute etter å finne en erstatning for sitt daværende tankfly, Boeing KC-97 Stratotanker, som hadde for dårlige ytelser i forhold til bombeflyflåten deres. SAC trengte et tankfly som kunne holde samme hastighet og fly i samme høyde som deres nye jetdrevne bombefly og bare noen uker etter at 367-80 fløy første gang 15. juli 1954 erklærte flyvåpenet at de ville kjøpe inn flytypen.

Tankflyvarianten fikk først fabrikkbetegnelsen **367-138B**, og senere betegnelsen **717**. Forsøk med lufttanking ble gjort allerede med prototypene parallelt med utviklingen av passasjerflyvarianten, og 31. august 1956 fløy den første produksjonsvarianten **KC-135A** første gang.

Fil:Boeing KC-135 J57 takeoff.JPEG|En tidlig variant, sannsynligvis en KC-135A, utstyrt med såkalte «stovepipes» under en røykfull take-off
Fil:KC135 refueling.jpg|Et KC-135E etterfyller et F-16C
Fil:A Boeing KC-97 Stratofreighter's refueling boom operator's station from the National Museum of the US Air Force.jpg|Bom-operatørens stasjon

## Referanser




## Eksterne lenker
Kjempemuntjak

**Kjempemuntjak** (*Muntiacus vuquangensis*, *Megamuntiacus vuquangensis*) er et hjortedyr som ble oppdaget i Nord-Vietnam i 1994. Den er siden også funnet i Truong Son-fjellene, på grensen mellom Vietnam og Laos, samt øst i Kambodsja.

## Beskrivelse
Kjempemuntjak er et hjortedyr på størrelse med en stor hund. Forskere har anslått at vekten ligger på omkring 30-50 kg. Dette gjør denne muntjaken betydelig større enn andre muntjaker, til tross for at den ellers har mest til felles med rød muntjak.

Kjempemuntjak er trolig et solitært dyr, siden kun ungdyr har blitt observert sammen med mora. Det trives i tett eviggrønn skog, i høyder mellom 500 og 1&nbsp;200 moh. Den trues av jakt og tap av habitat, både som følge av hogst og nedbrenning av skogen.

## Annet
Kjempemuntjak har siden 1996 stått på IUCNs rødliste som DD, noe som betyr at man ikke har tilstrekkelig med opplysninger om arten til å si noe konkret om trusselbildet.

## Referanser


## Kilder
* Animal Info – Giant Muntjac
## Eksterne lenker
*
Karin Yrvin

**Karin Yrvin** (født 20. juni 1970) er en norsk politiker fra Arbeiderpartiet. Hun var vararepresentant til Stortinget for Oslo fra 2001 til 2013 og møtte fast som representant fra 21. september 2012 til 30. september 2013 for Hadia Tajik. Yrvin var til vanlig politisk rådgiver i Arbeiderpartiet, og arbeidet med strategi, taler og analyse. 

I 1998 ble hun nestleder i Arbeiderpartiets kvinnebevegelse, og tok over som generalsekretær året etter. Hun var pådriver for organisasjonsreformen, som innebar 50 % kjønnskvotering i og prinsippet om «en person, en stemme» i Arbeiderpartiet. Hun har vært medlem i landsstyret og nestleder i Oslo Arbeiderparti. 

Yrvin var fra oktober 2005 til 2006 statssekretær i Nærings- og handelsdepartementet i Stoltenberg II-regjeringen. 

Yrvin ble uteksaminert fra Universitetet i Oslo i 1999 som cand. polit. Hun gikk ut fra Handelshøyskolen i Trondheim som høgskolekandidat i økonomi og administrasjon i 1992. I tillegg har hun tatt årsenhet i psykologi ved UiO.

I 2011 mottok Yrvin Tabuprisen fra Rådet for psykisk helse for åpenhet om sin bipolare lidelse.

I 2014 ble Yrvin ansatt som Fagsjef i Opplysningsrådet for Veitrafikken.

## Bøker/hefter
* Kvinner i fokus  
* AOF – ISBN 82-7273-266-1

## Eksterne lenker
* 
*
Damien Hirst

**Damien Hirst** (født 7. juni 1965 i Bristol) er en engelsk kunstner. Han vokste opp i Leeds. Hirst regnes som en av frontfigurene i en gruppe kunstnere som er omtalt som «Young British Artists» (eller YBAs). Disse kunstnerne utmerket seg med en ironisk og sensasjonslysten konseptkunst, og de fikk stor betydning for det britiske kunstmiljøet utover på 1990-tallet. I likhet med mange av sine kolleger blant yBa'ene, fikk Hirst sin utdannelse ved kunstskolen Goldsmith’s College i London, hvor han var ferdig i 1989. 

## Kunstverk
Mange av kunstverkene hans tar utgangspunkt i naturvitenskapelige temaer. Han er blant annet kjent for sin skulpturserie der ulike dyr er preservert. Her inngår blant annet skulpturen *The Physical Impossibility Of Death In the Mind Of Someone Living* hvor en 18 fot lang tigerhai er preservert i formaldehyd i et glassmonter. Hirst har fått mye mediaoppmerksomhet med sine spekatakulære verk, hvor døden ofte er en sentral del.

I 1990-årene ble han hurtig en stigende stjerne etter at den berømte kunstsamleren Charles Saatchi ervervet en mengde av Hirst sine arbeider. 

## Utstillinger i Norge
I Norge har kunstverk av Damien Hirst vært utstilt i Stavanger, Oslo og i bygda Flø utenfor Ulsteinvik. Hans seneste salgsutstilling i Norge var høsten 2010 på Galleri Bi-Z i Kristiansand. I 2005 ble Hirst tildelt Turner Prize for verket «Mother and Child Divided», som tidligere var ervervet av den norske skipsrederen og kunstsamleren Hans Rasmus Astrup. Han deponerte verket i Astrup Fearnley Museet i Oslo. I november 2006 ble Hirsts første salgsutstilling i Norge vist i Galleri Trafo i Asker. Kunst signert Hirst ble da solgt for millioner av norske kroner. Kunstneren er representert i en rekke norske samlinger, blant annet hos Petter Stordalen. 

I henhold til avisen The Huffington Post blir Hirst betraktet som en av de rikeste kunstnere i verden.

## Enkelte av Damien Hirsts forhenværende bestselgere
* «For the Love of God» er en hodeskalle, belagt med diamanter, som ble solgt for 500 millioner norske kroner.

* «Lullaby Spring» er et skap med medisiner som ble solgt for vel hundre millioner norske kroner.

* «The Physical Impossibility of Death in the Mind of Someone Living» er en 4,3 meter lang tigerhai som ble solgt for 45 millioner norske kroner. 

## Referanser

## Eksterne lenker
* 
* 
* 
*
Dvergbiller

* *[[Clambus]]*
* *[[Calyptomerus]]*

**Dvergbiller** (Clambidae) er en familie av små, runde biller som lever i ulike slags råtnende plantemateriale, der de spiser muggsopp. De kan kjennes på svært liten størrelse, rundt kroppsform, evne til å rulle seg sammen til en ball, og store, bladaktige utvekster på bakhoftene som hele bakbeina kan skjules under.

## Utseende
Knøttsmå til små biller (0,7 – 3&nbsp;mm, de fleste mindre enn 2&nbsp;mm), rund kroppsform. **Hodet** er vanligvis stort og bredt, uthulet på undersiden, og kan foldes inn i frembrystet slik at det blir helt skjult. Fasettøynene er små og ovale. Antennene består av åtte til ti ledd, de to ytterste danner en kølle. **Brystskjoldet** (pronotum) er temmelig stort og bredt. **Dekkvingene** er avrundede og hvelvede, dekker hele bakkroppen. De har ikke punktstriper. **Beina** er forholdsvis korte, føttene fine og spinkle. Bakhoftene (metacoxae) har store, bladformede utvekster som resten av bakbeinet kan gjemmes bak. Larvene er sylindriske eller spoleformede.

## Levevis
Både larvene og de voksne billene lever mellom råtnende plantedeler, for eksempel kompost og løvstrø. De spiser hyfer og sporer av muggsopper. De voksne billene flyr godt.

 
## Systematisk inndeling

* Ordenen biller, Coleoptera
** Underordenen Polyphaga
*** Overfamilien hår- og dvergbiller, Eucinetoidea
**** Familien dvergbiller, Clambidae
***** Underfamilien Acalypromerinae  – bare én, tropisk art
****** Slekten *[[Acalyptomerus]]* Crowson, 1979
***** Underfamilien kuledvergbiller, Calyptomerinae  – to arter
****** Slekten *[[Calyptomerus]]* Redtenbacher, 1849
******* *Calyptomerus dubius* (Marsham, 1802)
***** Underfamilien dvergbiller (Clambinae)
****** Slekten *[[Clambidus]]* Fauvel, 1903
****** Slekten *[[Clambus]]* Fischer von Waldheim, 1821
******* *Clambus pubescens* Redtenbacher, 1849
******* *Clambus punctulum* (Beck, 1817)
******* *Clambus gibbulus* (LeConte, 1850)
******* *Clambus armadillo* (Degeer, 1774)
******* *Clambus nigrellus* Reitter, 1914
****** Slekten †*[[Eoclambus]]* Kirejtshuk & Azar, 2008 (fossil)
****** Slekten *[[Loricaster]]* Mulsant & Rey, 1861
****** Slekten *[[Sphaerothorax]]* Endrödy-Younga, 1959

## Referanser




## Eksterne lenker
* 
Bilde av:
* ''Clambus''
* ''Calyptomerus''
* ''Acalyptomerus''
Chongming

**Chongming** (øy) og **Chongming fylke** (kinesisk: 崇明县, pinyin: *Chóngmíng Xiàn*， på Wu: *Dzonmin Jeu*) tilhører byprovinsen Shanghai og ligger i utløpet av floden Yangtze i Østkinahavet. Chongming har et areal på 1041,38 km² og hadde en befolkning på 694&nbsp;600 i 2001.

Som fylke omfatter det tre større øyer: Chongming-øya (崇明岛, pinyin: *Chóngmíng Dǎo*), Changxing og Hengsha. Disse tre øyene er lavtliggende alluviale øyer, som altså er blitt bygget opp over lang tid av sedimenter som Chang Jiang har ført med seg nedover. Chongming-øya ble «født» i 618, og er vokst til en av Kinas største øyer. Kun Taiwan og Hainan er større. 

Bystaten Shanghai bestod før årtusenskiftet av en rekke fylker, men nå (2006) er de omgjort til distrikter. Chongming fylke er det eneste som fortsatt har fylkesstatus. Det var lenge det med landlige område av Shanghai, men med den pågående bygging av tunnel over floden, er det mange som flytter over til øyene blant annet for å lete etter gull. Chongming er også et viktig omplasseringsområde for folk som er blitt fortrengt av de tre slukters demning. 

Det planlegges en ny by, Dongtan, på øya. Det er meningen at byen skal stå klar med boliger for 50&nbsp;000 mennesker innen åpningen av Expo 2010 i Shanghai. I 2040 skal byen etter planene dekke et område som tilsvarer en tredel av Manhattan og ha en befolkning på 500&nbsp;000.

*Chong Mings nasjonale skogspark* er også her.

Shanghais byregjering ønsker å utvikle øya for turisme (2008). Et langtidsplan som går frem til år 2020 setter utviklingen i forbindelse med den etter kinesiske myndigheters vurdering svært vellykkede utvikling av Pudong. Det er meningen av øyas skogsareal innen målåret skal ga vokst fra 16 % til 55 %. Øya skal bli «miljøvennlig».

## Administrative enheter
**Storkommuner:**
* Chengqiao (城桥镇), administrativt sete; Buzhen (堡镇镇); Changxing (长兴镇); Chenjia (陈家镇); Dongping (东平镇); Gangxi (港西镇); Gangyan (港沿镇); Jianshe (建设镇); Lühua (绿华镇); Miao (庙镇); Sanxing (三星镇); Shuxin (竖新镇); Xianghua (向化镇); Xinhai (新海镇); Xinhe (新河镇); Zhongxing (中兴镇);
**Kommuner:**
* Hengsha (横沙乡), Xincun (新村乡).

## Eksterne lenker
*
Tormentor

:*For den norske black metal-musikeren med pseudonymet Tormentor, se [[Tormentor (musiker)]]*

**Tormentor** er et ungarsk black metal-band som startet i 1986.

Bandmedlemmene gikk hver til sitt i 1991, kom så sammen igjen i 1999, men har igjen tatt en pause. Deres vokalist, Attila Csihar, er for tiden vokalist i det norske black metal bandet Mayhem.

Tekstene til låtene omhandler hovedsakelig satanisme.

## Nåværende medlemmer
*Attila Csihar &ndash; vokal, gitar
*Machat St. Zsoltar &ndash; trommer
*Mugambi Zoldun Bwana &ndash; gitar
*Zeno Galoca &ndash; bass

### Tidligere medlemmer
*Szigeti Attila &ndash; gitar
*Farkas György &ndash; bass
*Dubecz Márton &ndash; trommer
*Budai Tamás &ndash; gitar

## Diskografi
**7th Day of Doom* (Demo, 1987)
**[[Anno Domini (Tormentor-album)|Anno Domini]]* (Studioalbum, 1988)
**[[Black and Speed Metál]]* (Split album, 1989)
**[[Live in Hell]]* (Konsertalbum, 1999)
**Live in Damnation* (EP, 2000)
**[[The Sick Years]]* (Konsertalbum, 2000)
**[[Recipe Ferrum]]* (Studioalbum, 2001)
**[[Anno Domini (Tormentor-album)|Anno Domini]]* (remastered) (Album, 2005)

## Eksterne lenker
* 
* Tormentor hos MySpace
Yalu

:*En elv lenger nord heter også [[Yalu (Nonni)|Yalu]].*
**Yalu** (kinesisk: 鸭绿江, pinyin: *Yālǜjiāng*) eller  (koreansk:) **Amnokgang** eller **Amnok**, er en grenseelv mellom Folkerepublikken Kina og Nord-Korea.

Den utspringer 2500 meter over havet ved Paektufjellet i Changbaifjellene og renner etter 790 kilometer ut i Gulehavet mellom den kinesiske byen Dandong og den koreanske byen Sinŭiju. De viktigste sideelvene er Changjin-gang, Hŏch'ŏn-gang og Tongro-Gang. Elvas nedslagsfelt er på 31.739 km².

I Sakchu noe ovenfor Sinŭiju, er det på koreansk side blitt bygd ett av Asias største vannkraftverk, Supung-demningen, 100 meter høy og over 850 meter lang.

Den eneste broen som ikke ble ødelagt under koreakrigen krysser mellom Sinŭiju og Dandong og kalles i dag *[[Den kinesisk-koreanske vennskapsbrua]]*.

Grensen mellom de to landene følger stort sett midtlinjen i elven, men noen steder har elven senere skiftet løp slik at Nord-Norea der har mindre områder på nordvestlig («kinesisk») side av Yalu.

## Se også
* Liste over elver i Korea

## Kilder
* *Atlas of Korea*, Sung Ji Mun Hwa Co. Ltd, Gyeonggi, 2008 ISBN 978-89-390-0060-5, 93980
Pietro Bernini

**Pietro Bernini** (født 6. mai 1562 i Firenze, død 29. august 1629 i Roma) var en italiensk billedhugger og arkitekt, og far til Gian Lorenzo Bernini.

Bernini oppviser en senmanieristisk stil, blant annet i Fontana della Barcaccia (1627–1629) ved foten av den Spanske trappen i Roma. For basilikaen Santa Maria Maggiore har han utført det store relieffet *Jomfru Marias himmelferd* (1608–1610).

## Referanser


## Litteratur
* Avery, Charles, *Bernini: Genius of the Baroque*. London: Thames & Hudson 1997.
* Tozzi, Simonetta, *Pietro Bernini: un preludio al barocco*. Firenze: Scramasax 1989.

## Eksterne lenker
*
Ailaofjellene

**Ailaofjellene** (kinesisk: 哀牢山, pinyin: *Āiláoshān*, hani: *Hhaqlol haolgaoq*) ligger i de sørlige deler av provinsen Yunnan, sørvest i Folkerepublikken Kina.  

*Ailaofjellene naturreservat* ble opprettet der i 1986, og har et areal på 677 kvadratkilometer. Det utgjør den største eviggrønne fjellskog der trærne er blomsterplanter (altså ikke bartrær) i den subtropiske del av Kina. *Xujiaba økologiske reservat* innen dette naturreservatet har stor betydning som tilhold for en rekke fuglearter. 

## Litteratur
*Shangyue Shen, Qirong Wei, Huilan Cheng, Xuanxue Mo og Qinglai Feng: «Two kinds of silicalites in Mount Ailao belt, Yunnan Province», i: *Chinese Science Bulletin* bind 45, nr. 23  (Desember 2000), s. 2176-2181
*Zhijun Wang, C. Carpenter og S.S. Young: «Bird distribution and conservation in the Ailao Mountains, Yunnan, China», i: *Biological conservation*, 2000, bind 92, nr. 1, s. 45-57
Atna flyplass

**Atna flyplass** er en flyplass som ligger på sørøstsiden av Atna sentrum i Stor-Elvdal kommune i Innlandet fylke. Flyplassen ligger på et område tilhørende Atna idrettspark -  nær det nå nedlagte Atna Bryggeri, og er en liten flyplass med hovedsakelig privat og lokal bruk.

## Historie
Flyplassen ble anlagt på slutten av 1960-tallet for å støtte skogbrukssektoren, spesielt med gjødsling og sprøyting av skogeiendommer. De første årene var den primært i bruk til slike formål. Rullebanens fundament består angivelig av flis fra det lokale sagbruket som lå i nærheten.

Det er ingen formell operatør eller ansvarshavende for driften. Så i perioder med begrenset vedlikehold har det ført til at flyplassen har stått i fare for å gro igjen eller utvikle et ujevnt dekke, noe som gjør den mindre egnet for flyaktivitet. Likevel har Atna idrettslag gjennom flere år påtatt seg vedlikeholdet flyplassen gjennom dugnad, og på denne måten klart å holde flyplassen åpen.

## Flybevegelser
Landingsbanen er i dag regulert slik at aktivitet kun skal foregå på dagtid i månedene april-september.

I en støyberegningsrapport fra 2020 ble det anslått at flyplassen har rundt 125 flybevegelser per måned. De fleste bevegelsene utføres av tre flytyper:

* Cessna 172 (C172)
* Piper Cherokee (PA-28)
* Aerospool Dynamic (WT9)

Det er en viss usikkerhet rundt rullebanens dimensjoner. Den har trolig vært rundt 500&nbsp;x&nbsp;25 m frem til rundt 2020, da det fremkommer i en detaljregulering fra kommunen at rullebanen er utvidet. Reguleringsplanen angir at ny maksimal lengde kan være 720&nbsp;m, men trolig er den utvidet til kun 650&nbsp;m. Rullebanens bredde med fast dekke begrenses til 10&nbsp;m. Resterende areal skal anlegges med gress.

## Hendelser
Fredag 18. mai 1973 havarerte et rekognoseringsfly på vei fra Hamar til Røros ved flyplassen. Piloten var alene i flyet, og ingen ble skadet.

## Referanser


## Se også
* Liste over flyplasser i Norge

## Eksterne lenker
* Atna på norskeflyplasser.no
Politiske institusjoner i Berlin

Berlin er en av Tysklands 16 delstater og dessuten landets hovedstad.

## Føderal politikk
### Presidenten

Tysklands president har sin offisielle residens i Schloss Bellevue i Großer Tiergarten i det sentrale Berlin. Hans sekretariat kalt Bundespräsidialamt, holder til i en ny bygning rett ved siden av.

### Den føderale regjeringen
Tysklands føderale regjering har sete i Berlin og ledes av Forbundskansleren. Kanzleramt er kanslerens kontor og ligger i Spreebogenpark rett ved siden av Riksdagen. Bygningen Kanzleramt ble innviet i 2001 og er ett av verdens største regjeringshovedkvarterer.

De fleste ministeriene ligger i Berlin, men enkelte har fremdeles sitt hovedsete i Bonn. De ministeriene som har hovedsete i Bonn har også et annetsete i Berlin. Vesentlige deler av statsbyråkratiet holder også til i Bonn.

### Forbundsdagen
Forbundsdagen som er Tysklands folkevalgte nasjonalforsamling, flyttet i 1999 inn i Riksdagsbygningen i Berlin. Riksdagsbygningen ligger i likhet med Kanzleramt i Spreebogenpark ved elven Spree midt i Berlin, og ikke langt fra Brandenburger Tor.  

Ved siden av Riksdagsbygningen er det oppført to moderne bygninger: Paul-Löbe-Haus og Marie-Elisabeth-Lüders-Haus. De ligger på hver sin side av Spree, og er forbundet med bro over elven. Sammen med Kanzleramt utgjør de et langstrakt kvartal kalt Band des Bundes. Bygningene huser bl.a. kontorer for parlamentarikerne.

### Forbundsrådet
Forbundsrådet har fra 1867 vært navnet på den institusjonen hvor delstatene er representert på føderalt nivå. Det består av medlemmer utnevnt av alle delstatsregjeringene og har vetorett i enkelte lovsaker. Forbundsrådet holder til i Preußisches Herrenhaus i Leipziger Straße, den tidligere bygningen for det prøyssiske overhuset.

### Bildegalleri

Fil:Kanzler13a.jpg|Kanzleramt er kanslerens kontor
Fil:Bundesrat.jpg|Forbundsrådet holder sine møter i Preußisches Herrenhaus
Fil:Berlin reichstag CP.jpg|Forbundsdagen møtes i riksdagsbygningen
Fil:Berlin auswaertigesamt kl.jpg|Tysklands utenriksdepartement holder til i Haus am Werderschen Markt.
Fil:Bundesministerium des Innern Berlin 4.jpg|Innenriksministeriets bygning ligger ved Spree


## Delstatspolitikk
### Berlins parlament
Berlins parlament ble et etablert i 1920 og holder til i bygningen til den tidligere prøyssiske landdagen.

### Berlins senat
Berlins senat er bystaten Berlins regjering, og består av åtte senatorer i tillegg til den regjerende borgermesteren, som leder regjeringen. Berlins senat holder til i Rotes Rathaus. Under den kalde krigen holdt det til i Rathaus Schöneberg i Vest-Berlin.
### Bildegalleri

Fil:Berlin Abgeordnetenhaus Gesamtansicht Jailbird.jpg|Delstatsforsamling (Berlins parlament) holder sine møter i bygningen til den tidligere prøyssiske landdagen
Fil:Berlin Rotes Rathaus 2.jpg|Rådhuset (Rotes Rathaus), huser delstatsregjeringen (Berlins senat) og den regjerende borgermester.


__NOTOC__
Muntjaker

* borneisk muntjak
* Feas muntjak
* gongshan muntjak
* indiamuntjak
* kjempemuntjak
* løvhjort
* nordlig rødmuntjak
* pu Hoat muntjak
* Reeves muntjak
* Roosevelts muntjak
* svartmuntjak
* Sumatra fjellmuntjak
* Truong Son muntjak

**Muntjaker** (*Muntiacus*), som også kalles **muntjakslekten** og **bjeffehjorter**, er en slekt som tilhører hjortedyrene. Disse dyra holder til i de store eviggrønne skogene i Sørøst-Asia. Slekten inneholder elleve arter, hvorav flere er oppdaget ganske nylig.

Som gruppe oppsto muntjakene for omkring 15-35 millioner år siden. Det er også funnet spor etter slike dyr i Europa, blant annet i Frankrike og Tyskland.

## Beskrivelse
Muntjakene er små tropiske hjortedyr uten bestemte paringstider. De veier normalt mellom 8 og 50 kg, avhengig av art og kjønn. Tilnavnet *bjeffehjort* har de fått fordi de avgir en bjeffelignende lyd om de blir skremt. Klimaet gjør de i stand til å pare seg og få kalver året rundt. Med unntak av kjempemuntjak, som har et noe mer normalt utviklet gevir, så har hannene i denne slekten små gevir (hornstilker) som (om de) felles og vokser ut igjen som på andre hjortedyr. Bukkene kan være ekstremt territoriale og sloss villig med hverandre. Bukkene har også hoggtannlignende hjørnetenner i overkjeven, som utgjør et farlig redskap i slåsskamper.

### Muntjak-arter
Artene nedenfor listes opp i alfabetisk rekkefølge.

* Borneisk muntjak (*Muntiacus atherodes*)
* Svartmuntjak (*Muntiacus crinifrons*)
* Feas muntjak/thaimuntjak (*Muntiacus feae*)
* Gongshan muntjak (*Muntiacus gongshanensis*)
* Sumatra fjellmuntjak (*Muntiacus montanus*) ?
* Indiamuntjak (*Muntiacus muntjak*)
* Pu Hoat muntjak (*Muntiacus puhoatensis*) ?
* Putaomuntjak/løvhjort (*Muntiacus putaoensis*)
* Reeves muntjak/kinesisk muntjak (*Muntiacus reevesi*)
* Roosevelts muntjak (*Muntiacus rooseveltorium*)
* Truong Son muntjak (*Muntiacus truongsonensis*)
* Nordlig rødmuntjak (*Muntiacus vaginalis*) ?
* Kjempemuntjak (*Muntiacus vuquangensis*)

## Utbredelse og habitat

I dag finner man muntjak bare i beltet mellom temperert og tropisk eviggrønn regnskog i Sørøst-Asia, fra India i vest til det sørlige Kina, Taiwan og øyene i Indonesia i øst og sør. De trives i høyder opp til 2.500 moh. Reeves muntjak, eller kinesisk muntjak som mange kaller den, har dessuten blitt innført til Storbritannia, der den trives og er ganske vanlig i noen områder.

Kostholdet består av frukt, bær og løv.

## Annet
Muntjakene er spesielt interessante i evolusjonære studier, fordi disse dyra har en dramatisk variasjon i kromosomene og det faktum at det ganske nylig er oppdaget flere nye arter i denne slekten.

Trusselbildet for mange av artene er fortsatt ikke kjent. Flere står heller ikke oppført på IUCNs rødliste, siden de ganske nylig har blitt oppdaget.

## Kilder
* The Ecology of the Reeves Muntjac (Deer-UK)
* The earliest ''Muntiacus''... (PDF-dokument)

## Eksterne lenker
*
Steril

**Steril** er flertydig, og kan bety:  
 
* Steril (bakteriefri), brukt om ting som er bakteriefrie.  
* Steril (ufruktbar), ufruktbarhet, forekommer både hos mennesker, dyr og planter, og er fraværet av evnen til å bære frem barn/frukt.
Ytre Møkkalasset fyr

**Ytre Møkkalasset fyr** også kalt **Tvedestrand fyr**, er et fyr på et skjær mellom Kilsund og Kalvøysund i Arendal. Fyret ble nedlagt i 1986 men ble i 2021 tatt i bruk igjen.

Fyret fungerer som led-/innseilingsfyr og ble opprettet i 1888 etter ønske fra Tverdalsøens Sømandsforening. Dette var det første støpejernstårnet i Aust-Agder.

## Det første anlegget
Fyret er et sjeldent eksempel på et lavt støpejernstårn med marginale boforhold. Det har et 15 meter høyt støpejernstårn plassert på en 3 meter høy steinsokkel. Det ble innredet et lite kjøkken og to små rom, i steinsokkelen et kjellerrom og en oljebod, samt vannbeholder. På det lille skjæret var det ikke plass til noen familiebolig, og fyrvokterboligen ble satt opp i Brårvikkilen på Flosterøya. Fyret ble tent 15. september 1888.

I 1945 ble tårnet skadet ved angrep av allierte fly. Tårnet og lykta ble reparert i 1946, men samtidig ble fyret automatisert og avfolket. Det ble installert en fyrlykt med en acetylengassbrenner. Fyret ble slukket og nedlagt i 1986 men ble i 2021 reaktivert.

## Dagens anlegg
I 1986 ble fyret nedlagt og ytre Møkkalasset fungerte kun som dagmerke. Fyret sto da og forfalt, med kun mindre vedlikehold. I 1997 ble fyret fredet etter lov om kulturminner. I 2020 startet Kystverket en omfattende rehabilitering av fyrtårnet, og fyrlyset ble reaktivert i 2021. Ytre Møkkalasset fyr ligger i Raet nasjonalpark og ble i 2024 godkjent som partner i nasjonalparken, og det ble dermed Norges første nasjonalparkfyr.

## Eksterne lenker
* Sjømerker i Arendal
* Ytre Møkkalasset Fyr
*
Daiki Itō

**Daiki Itō** (født 27. desember 1985) er en japansk skihopper. Itō var med på Japans lag som ble verdensmestere i mixed lag, normalbakke under Ski-VM 2013 i Val di Fiemme.

## Karriere

Itō har (per januar 2011) oppnådd 9 pallplasseringer i verdenscupen. Han sto på seierspallen for første gang i mars 2004, da han kom på tredjeplass i finske Lahtis. En ny tredjeplass ble det 6. januar 2005, da satte han bakkerekord med et hopp på 143 meter i Paul Außerleitner-bakken i Bischofshofen, i det avsluttende rennet i den tysk-østerrikske hoppuka. I januar 2006 kunne han klatre ett trinn høyere, med 2.-plass i storbakken på hjemmebane i Sapporo.

Han var med på laget som vant bronse i laghopp i Ski-VM i Sapporo 2007, de tre andre var Shōhei Tochimoto, Takanobu Okabe og Noriaki Kasai. De samme hopperne forsvarte bronsen i Liberec i 2009.

Han vant sitt første verdenscuprenn i Sapporo 28. januar 2012 kun ett tidel foran nordmannen Anders Bardal.

I Vinter-OL 2014 hoppet han på det japanske laget som tok bronse i laghopp, sammen med Reruhi Shimizu, Taku Takeuchi og Noriaki Kasai.

Under Ski-VM 2017 tok han bronse også i mixed lagkonkurranse med det japanske laget som for øvrig bestod av Sara Takanashi, Taku Takeuchi og Yūki Itō.

Han har også den offisielle bakkerekorden i Granåsen i Trondheim på 141 m, satt 8. mars 2012.

## Verdenscupseire
Per 9. mars 2012 har Itō fire seire i verdenscupen:
# Sapporo (Japan) &ndash; 28. januar 2012
# Sapporo (Japan) &ndash; 29. januar 2012
# Lahtis (Finland) &ndash; 4. mars 2012
# Trondheim (Norge) &ndash; 8. mars 2012

## Sammenlagtplasseringer i verdenscupen

## Referanser


## Eksterne lenker
*
Tanums store rettskrivningsordbok

***Tanums store rettskrivningsordbok*** er en norsk ordbok på bokmål som har vært redigert av professor Jakob Sverdrup, rektor Marius Sandvei, Bernt Fossestøl og Boye Wangensteen. Den har utkommet på Johan Grundt Tanum Forlag og senere på Kunnskapsforlaget.

Den første utgaven kom ut i 1940 under tittelen *Norsk rettskrivningsordbok* og var redigert av Sverdrup og Sandvei. Det er siden utkommet ytterligere ni utgaver av ordboka, deriblant tredje utgave 1961, fjerde utgave 1974, femte utgave 1979, sjette utgave 1983, sjuende utgave 1989, åttende utgave 1996, niende utgave 2005 og tiende utgave 2015. 1989-utgaven er beryktet for å ha blitt trykt med feilaktig særskriving av tittelen på bokryggen.

## Referanser
Høygaffel

**Høygaffel** er en stor gaffel til behandling av høy. Må ikke forveksles med silogaffelen som kjennetegnes ved at den har et 1–1,5 m langt skaft med et tverrstilt håndtak. En høygaffel har et langt skaft uten håndtak og tre spisse tinder i den andre enden. Gafler med stor avstand mellom tindene er godt egnet til å lempe store mengde lett gress, som høy. Silogaffelen har også tettere tinder da volumet av gress som skal løftes blir mindre. 

## Se også
* Greip

## Eksterne lenker
*